Keskustelu luokasta:Joukkosurmat

message: Eikös tämä luokka mene vähän päällekkäin luokan :Luokka:Joukkomurhat kanssa? --Silvonen 7. marraskuuta 2007 kello 15.49 (UTC)
Luokalta puuttuu kuvaus. Mitä tähän on tarkoitus sisällyttää ja mitä ei? --Jmk (keskustelu) 6. tammikuuta 2015 kello 23.11 (EET)
replies: text: On kyllä sekava luokka juuri tuon suhteen. Mitään selkeää kriteeriä en löydä, miksi jotkin artikkelit ovat tässä  ja toiset eivät.--MAQuire (keskustelu) 16. maaliskuuta 2019 kello 21.34 (EET)

message: Palaan vuosien takaiseen keskusteluun yllä. Vanhanaikaisten kielikuvien varaan ei kai pitäisi perustaa luokkia, vrt. Luokka:Hikipajat, Luokka:Rammat ankat, Luokka:Turvenuijat, Luokka:Hirven tavoin svengaavat kappaleet tai Luokka:Poropeukalot. Asiatyylisessä tietosanakirjassa riittäisivät Luokka:Joukkomurhat ja tarvittavat luokat eri sotien taisteluille, joita varmasti jo onkin riittämiin. Kotivalo (keskustelu) 9. heinäkuuta 2022 kello 08.33 (EEST)
Asiaan liittyy laajempiakin ongelmia. Nyt vuosia jatkuneet kansanmurhatkin, ml. holokausti, on luokiteltu "verilöylyiksi". Saunapohjaisen kielikuvan käyttö on irvokasta ja kotikutoista myös artikkelien nimissä ja teksteissä, vaikka sitä varmaan onkin käytetty vanhoissa tietosanakirjoissa yms. tyyliltään ja asenteiltaan vanhentuneissa lähteissä. Monien kielten massacre varmaan kääntyy uudemmissakin sanakirjoissa verilöylyksi, mutta kaksikielisten sanakirjojen käyttö vasta vaatiikin harkintaa. – Enkkuwikissä luokka Massacres on näköjään kyseenalaistettu ainakin kolmasti, mutta säilytetty. Tästä ei kuitenkaan pidä tehdä johtopäätöksiä vastaavan suomenkielisen luokan kohtaloon, sillä näennäisesti vastaavilta tuntuvat termit ovat eri kielissä eri tavoin vakiintuneita, käytöltään eri tavoin rajattuja ja usein myös eri tyylirekistereihin kuuluvia. Kotivalo (keskustelu) 9. heinäkuuta 2022 kello 10.22 (EEST)
replies: text: Puolestani voi poistaa. Ei ole tietosanakirjakieltä vaan korkeintaan ip-lehtikieltä. --Abc10 (keskustelu) 10. heinäkuuta 2022 kello 14.01 (EEST)

text: Luokkaa en kaipaa. Artikkelien nimissä sen sijaan kyseessä on vakiintunut käännös ruotsin blodbadille. Ilmausta on käytetty suomalaisissa kunniallisissakin sanomalehdissä 1800-luvulta saakka eli ei se vain ip-kieltä ole vaikka kantaakin mukanaan pöyristystä teon poikkeuksellisesta julmuudesta. En lähtisi esim. vakiintunutta My Lain verilöylyä kääntämään uusiksi puolen vuosisadan jälkeen. --Matthäus Gehägeberg (keskustelu) 10. heinäkuuta 2022 kello 15.02 (EEST)
replies: text: :Kiitos hyvistä näkökulmista. Katselin luokkapuuta ylä- ja alasuuntaan luokkasivun oikean yläkulman työkaluilla, ja ratkaisu saattaisi olla näin yksinkertainen: 1) muutetaan luokan Verilöylyt nimeksi Joukkosurmat; 2) muutetaan luokan Verilöylyt Suomessa nimeksi Joukkosurmat Suomessa; 3) muutetaan luokan Verilöylyt Yhdysvalloissa nimeksi Joukkosurmat Yhdysvalloissa. Joukkosurmat-nimisten luokkien alaluokiksi sopivat myös pitkällä ajalla tapahtuneet kansanmurhat paremmin kuin Verilöylyt-nimisten luokkien alaluokiksi. En ole kovin kokenut luokkien järjestelijä, joten pyydän kokeneempia tarkistamaan suunnitelmani ennen kuin toteutan sen. Kotivalo (keskustelu) 10. heinäkuuta 2022 kello 15.49 (EEST)

text: :Jaa, mutta joukkosurmahan tarkoittaa myös suuronnettomuutta... onko joukkomurha sittenkin osuvampi sana, vaikka Suomen oikeusterminologiassa murha tarkoittaa jotakin spesifimpää? Kotivalo (keskustelu) 10. heinäkuuta 2022 kello 15.56 (EEST)
replies: text: ::Joukkomurhat olisi saattanut olla hieman parempi nimi. Esimerkiksi Kielitoimiston sanakirjan mukaan verilöyly on "joukkomurha, paljon uhreja vaatinut taistelu tms.; verenvuodatus" (joukkosurma-sanaa sieltä ei löydy ollenkaan), ja lisäksi meillä on jo luokka :Luokka:Joukkomurhaajat. --Risukarhi (keskustelu) 11. heinäkuuta 2022 kello 01.00 (EEST)
replies: text: ::: Joukko-x ei aina välttämättä ole suunniteltu teko, ja jos murha otetaan loppuosaksi, ohitetaan se, että kuolemantuottamus, tappo ja murha ovat laissa määriteltyjä tekoja, surma taas käsittääkseni ei, eli se voi vapaasti tarkoittaa mitä tahansa. En ole juristi, en edes oikeustieteen ylioppilas, joten en ole sen enempää perehtynyt asiaan, mutta jotenkin tuntuu että television kautta tutuksi tullut murder vaikuttaa suomen murha-sanan käyttöön. Tai sitten on niin, että suomessa murha on ollut yleistermi, ja lainsäätäjä on jossain vaiheessa sitonut sen suunnitelmallisuuteen. Oikeushistorioitsijaa kaivattaisiin. --Abc10 (keskustelu) 11. heinäkuuta 2022 kello 08.13 (EEST)
replies: text: ::::Jotakin tuollaista minäkin mietin arpoessani eilen lievästi hätiköidyn ratkaisuni (unohdin että olisi pitänyt antaa 3 vrk keskusteluaikaa). Joukkotappajaiset syntyvät ja jatkuvat usein ilman suurta suunnitelmallisuutta ja jopa tavallaan ilman yksilötasolla osoitettavissa olevaa syyllisyyttä, ja murha-sana taas vahvasti viittaa juuri näihin asioihin. Joka tapauksessa joukkosurma lienee kaikkien mielestä parempi termi kuin verilöyly, ja yritin luokan määritelmässä sulkea pois suuronnettomuudet joihin sana voisi myös viitata. Kotivalo (keskustelu) 11. heinäkuuta 2022 kello 08.51 (EEST)

text: ::::Itse asiassa muistelisin että sana surma nykyään nimenomaan esiintyisi laissa, zsen ohella että sillä on yleiskielisiä merkityksiä.--Urjanhai (keskustelu) 11. heinäkuuta 2022 kello 13.12 (EEST)
replies: text: ::::: Nyt kun sanoit, niin tosiaan: Lapsensurma. Ja jopa määrittelykin on surmasta, §3. Taas tuli lisätietoa. --Abc10 (keskustelu) 11. heinäkuuta 2022 kello 13.24 (EEST)

text: Verilöyly on sikälikin hankala sana, että paljon surmatöitä tehdään ilman verenvuodatusta. Artikkelit pitää sitten siirtää käsin, ellei satu olemaan bottiystävää. --Abc10 (keskustelu) 10. heinäkuuta 2022 kello 16.02 (EEST)
replies: text: :Mutta jospa tuo menisi vain noiden kolmen luokan nimeä vaihtamalla Siirrä-työkalulla? Vai eikö se toimi luokkasivujen kohdalla? Kotivalo (keskustelu) 10. heinäkuuta 2022 kello 16.23 (EEST)
replies: text: ::Ei mene, siksi varoitinkin. --Abc10 (keskustelu) 10. heinäkuuta 2022 kello 16.36 (EEST)
replies: text: :::Ai niinpä tietenkin, artikkelien loppurivien luokitukset eivät muutu kuin käsin. No eipä noita aivan valtavasti ole. Kotivalo (keskustelu) 10. heinäkuuta 2022 kello 19.21 (EEST)
thread_title: Merkittävyys